
Αξιότιμοι κύριοι/ κυρίες Βουλευτές και κυρία Υπουργέ, 
Με την παρούσα επιστολή εκφράζουμε την έντονη δυσαρέσκειά μας για την ανεπίτρεπτη κατάσταση που επικρατεί στο Δημοτικό Σχολείο Αγίου Δημητρίου της Λήμνου λόγω της έλλειψης εκπαιδευτικών. 
Ενημερωθήκαμε από τη Διεύθυνση του σχολείου πως, ενώ έχουν γίνει όλες οι απαιτούμενες ενέργειες μετά τις αναρρωτικές άδειες που ζήτησαν και πήραν δυο εκπαιδευτικοί, η πρώτη από τα μέσα Φεβρουαρίου και η δεύτερη σχεδόν από τα μέσα Μαρτίου, με αποτέλεσμα τα παιδιά της Α ́ τάξης και τα παιδιά της Γ ́& Δ ́τάξης (συνδιδασκαλία) να μένουν χωρίς δάσκαλο για το υπόλοιπο της σχολικής χρονιάς, εξαιτίας της χρονικής στιγμής που δημιουργήθηκαν τα κενά, είναι δύσκολο αυτά να καλυφθούν. 
Είναι απαράδεκτο μαθητές μικρής ηλικίας να στερούνται της βασικής τους εκπαίδευσης εξαιτίας ελλείψεων σε προσωπικό. Η υποστελέχωση του σχολείου μας έχει οδηγήσει σε: 
• 
• 
Συγχωνεύσεις τάξεων που δυσχεραίνουν τη μαθησιακή διαδικασία (το σχολείο να λειτουργεί με συγχώνευση τάξεων ως τριθέσιο, από πενταθέσιο που λειτουργούσε στην αρχή της σχολικής χρονιάς) Μαθήματα που γίνονται από διαφορετικούς εκπαιδευτικούς με αποτέλεσμα να δημιουργείται σύγχυση στα μικρά παιδιά της Α τάξης 
Υπερφόρτωση των εναπομεινάντων εκπαιδευτικών, με αποτέλεσμα τη μείωση της ποιότητας της διδασκαλίας 
Μη λειτουργία ολοήμερου προγράμματος 
Σαρώθηκε με το CamScanner 
Το δικαίωμα των παιδιών μας στην εκπαίδευση κατοχυρώνεται τόσο από το Σύνταγμα όσο και από διεθνείς συμβάσεις. Δεν είναι δυνατόν, λοιπόν, να αποδεχτούμε αυτήν την κατάσταση αδράνειας 
Όπως ήδη αναφέραμε, οι μαθητές της πρώτης τάξης του Δημοτικού Σχολείου μας παραμένουν χωρίς εκπαιδευτικό εδώ και δύο μήνες και οι μαθητές της τρίτης και τετάρτης τάξης από τα μέσα Μαρτίου. 
Η κατάσταση αυτή δεν μπορεί να συνεχιστεί γιατί όπως εύκολα μπορεί να γίνει αντιληπτό, θα έχει ολέθρια αποτελέσματα στην εκπαίδευση των παιδιών μας και θα δημιουργήσει κενά τα οποία θα είναι αδύνατον να καλυφθούν τα επόμενα χρόνια. 
Απαιτούμε άμεσες ενέργειες για την τοποθέτηση των απαραίτητων εκπαιδευτικών, ώστε να διασφαλιστεί η ομαλή λειτουργία του σχολείου μας. Σε διαφορετική περίπτωση, είμαστε αποφασισμένοι να προβούμε σε περαιτέρω ενέργειες (παραστάσεις διαμαρτυρίας, νομικές ενέργειες κ.λπ.). 
Αναμένουμε την άμεση ανταπόκρισή σας με περιθώριο μίας εβδομάδας και είμαστε διαθέσιμοι για οποιαδήποτε επικοινωνία. 

